input: NÕUKOGU OTSUS,
  25. november 2013,
  Euroopa Ühenduse ja selle liikmesriikide ning Ukraina vahelise tsiviilotstarbelise globaalse navigatsioonisatelliitide süsteemi (GNSS) alase koostöölepingu sõlmimise kohta
  (2014/228/EL)
  EUROOPA LIIDU NÕUKOGU,
  võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõike 6 punktiga a,
  võttes arvesse Euroopa Komisjoni ettepanekut,
  võttes arvesse Euroopa Parlamendi nõusolekut
  ning arvestades järgmist:
  (1)
  8. oktoobril 2004 volitas nõukogu komisjoni alustama Ukrainaga läbirääkimisi tsiviilotstarbelise globaalse navigatsioonisatelliitide süsteemi (GNSS) alase koostöölepingu üle.
  (2)
  Kooskõlas nõukogu 15. novembri 2005. aasta otsusega sõlmiti 1. detsembril 2005 Euroopa Ühenduse ja selle liikmesriikide ning Ukraina vahel tsiviilotstarbelise globaalse navigatsioonisatelliitide süsteemi (GNSS) alane koostööleping („leping”).
  (3)
  Leping võimaldab teha Ukrainaga satelliitnavigatsiooni valdkonnas tihedamat koostööd. Leping võimaldab rakendada mitut Euroopa satelliitnavigatsiooniprogrammi elementi.
  (4)
  Leping tuleks heaks kiita,
  ON VASTU VÕTNUD KÄESOLEVA OTSUSE:
  Artikkel 1
  Käesolevaga kiidetakse Euroopa Liidu nimel heaks Euroopa Ühenduse ja selle liikmesriikide ning Ukraina vaheline tsiviilotstarbelise globaalse navigatsioonisatelliitide süsteemi (GNSS) alane koostööleping („leping”).
  Lepingu tekst on lisatud käesolevale otsusele.
  Artikkel 2
  Nõukogu eesistuja määrab isiku, keda volitatakse esitama liidu nimel lepingu (1) artikli 17 lõikes 1 sätestatud teate ning järgmise teate:
  „Tulenevalt Lissaboni lepingu jõustumisest 1. detsembril 2009 asendab Euroopa Liit Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seega tuleb lepingu tekstis esinevaid viiteid Euroopa Ühendusele käsitada viidetena Euroopa Liidule.”
  Artikkel 3
  Liidu seisukoha lepingu artiklis 14 osutatud GNSSi juhtkomitees ja tehnilistes töörühmades võtab komisjoni ettepaneku põhjal vastu nõukogu.
  Artikkel 4
  Käesolev otsus jõustub selle vastuvõtmise päeval.
  Brüssel, 25. november 2013